પરંતુ ગુજરાતને ગર્વ દે તે હેતુ સિધ્ધ થતો ન હોય તેમ ગામમાં આવેલા ૧૫૦ જેટલા ઘરોમાંથી એક પણ ઘરમાં નળ કનેક્શન ન હોવાથી નર્મદાનું નીર ઘર સુધી પહોચતું ન હોવાથી ગ્રામજનોએ નાછૂટકે પાણી માટે વલખાં મારવા પડતા હોય છે જ્યારે ગુંદાળા ગામમાં અલગ-અલગ વિસ્તારોમાં ત્રણ ડંકીઓ છેલ્લા ઘણા સમયથી કાર્યરત હોય પરંતુ ત્રણ ડંકીમાંથી બે ડંકીમાં પાણી ડૂકી જતા હાલ એક માત્ર ડંકીમાં પાણી આવતું હોય તેથી વહેલી સવારથી એક માત્ર ડંકી પર મહિલાઓ, વૃદ્ધાઓ તેમજ નાના બાળકો પાણી ભરવા માટે દોડધામ કરતા હોય છે જ્યારે આ પરિસ્થિતિથી વહીવટી તંત્ર સાવ અજાણ હોય તે વાત પણ માની શકાય નહી ત્યારે ગામમાં પાણી ભરવા આવતી મહિલાઓમાંથી પણ એવો સૂર ઉઠવા પામેલ કે, સરકાર પાણી આપતી નથી.